
	Mūsdienās daudzi no mums ievēro, ka laiks, nauda un mūsu drošība kļūst par ikdienas rūpēm, bet dažreiz - vienkārši nepieciešamību.

	Drošības sistēmu tirgus šobrīd ienāk jaunā mērogā. Profesionālās aizsardzības sistēmas mūsdienās tiek ierīkotas lielās rūpnīcās, lielos uzņēmumos, prestižos veikalos, dzīvojamajās privātmājās un pat dzīvokļos. Katru dienu nākas dzirdēt par aplaupītiem veikaliem, apzagtu kantori vai māju. Saskaroties ar līdzīgām problēmām, rodas pašsaprotams jautājums: samierināties ar radītajiem zaudējumiem, terorizēt uzņēmuma personālu ar administratīviem pasākumiem vai tomēr ierīkot jaunu aizsardzības sistēmu?

	Pirms aizsardzības sistēmas izvēles, obligāti ir jānoskaidro, kādi aizsardzības pasākumi un sistēmas mums ir vajadzīgas.

	Vispirms vajadzētu noteikt sava objekta apmeklēšanas tipu (cik cilvēku to apmeklē). Visbiežāk iestāžu apmeklētību nosaka to darbības veids. Objekti pēc apmeklētības tiek iedalīti dažās grupās:

	objektu apmeklē daudz apmeklētāju, to kustībai objekta iekšpusē ir jābūt brīvai;

	apmeklētāju daudz, bet to plūsmu vajadzētu ierobežot;

	objekts ir ne visai atvērts, t.i., apmeklētāju plūsma nav liela;

	objekts slēgts, bet apmeklētāju skaitu var samazināt līdz minimumam.

	Otrkārt, svarīgi ir noteikt, kāda ir darbinieku kustības intensitāte. Pēc darbinieku kustības intensitātes objekti tāpat iedalās dažās grupās:

	darbinieku daudz un darba process neļauj ierobežot to kustību;

	darbinieki atrodas tikai savās darba vietās.

	Treškārt, darba laiks:

	strādā tikai noteiktā diennakts laikā;

	darba diena nav normēta;

	tāda vai citāda darbība notiek visu diennakti.

	Darba laiks ir ļoti svarīgs faktors, izvēloties aizsardzības veidu. Šobrīd visbiežāk izvēlas klasiskās aizsardzības sistēmas, kas paredzētas tikai tukšu telpu aizsardzībai, t.i., tobrīd, kad tajās nekas nestrādā, kaut arī objekta specifika prasa sarežģītāku aizsardzību.

	Cits svarīgs solis ir potenciālā iebrucēja identifikācija. Prognozējot postījumu, zaudējumus, tas ir ļoti svarīgs faktors, kas nosaka investīciju aizsardzības sistēmā apjomu un veidu. Potenciālos iebrucējus var iedalīt dažos tipos:

	 

	savs garīgu darbu veicošais darbinieks;

	savs ierindas darbinieks, kurš zogot lētas lietas (piem., skrūves) sabojā dārgu ierīci;

	labi sagatavojies zaglis, kurš zina, ko grib;

	ierindas sīks garnadzis;

	ierindas apmeklētājs, ko ir sakārdinājušas viegli pieejamas vērtības.

	 

	Meklējot efektīvāko aizsardzības veidu, ļoti svarīgi ir labāk sadalīt aizsargājamo īpašumu. Tātad, ko mēs aizsargājam: iestādes inventāru (vajag nolemt, vai visu īpašumu vai tikai dārgāko), informāciju, ražošanas līdzekļus un ierīces (lai nekas tos nesabojātu), izejvielas un ražoto produkciju, personiskās darbinieku mantas utt. Tāpat svarīgi, vai mūsu aizsargājamais īpašums atrodas visā objekta teritorijā; vai mēs varam to turēt attiecīgās vietās; kam tas var būt pieejams, bet kas var bez tā iztikt; vai organizācijā ir paredzēti mehānismi, kas kontrolētu aizsardzības noteikumuievērošanu.

